title: Komisijos įgyvendinimo reglamentas (ES) 2020/1003 2020 m. liepos 9 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas Phlebiopsis gigantea padermių VRA 1835, VRA 1984 ir FOC PG 410.3 patvirtinimo kaip nedidelės rizikos veikliųjų medžiagų galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
10.7.2020

                  LT

                  Europos Sąjungos oficialusis leidinys

                  L 221/127

         KOMISIJOS ĮGYVENDINIMO REGLAMENTAS (ES) 2020/1003
         2020 m. liepos 9 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas Phlebiopsis gigantea padermių VRA 1835, VRA 1984 ir FOC PG 410.3 patvirtinimo kaip nedidelės rizikos veikliųjų medžiagų galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:

                     (1)

                     pagal Komisijos direktyvą 2008/113/EB (2)
                        Phlebiopsis gigantea padermės VRA 1835, VRA 1984 ir FOC PG 410.3 įtrauktos į Tarybos direktyvos 91/414/EEB (3) I priedą kaip veikliosios medžiagos;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliųjų medžiagų Phlebiopsis gigantea padermių VRA 1835, VRA 1984 ir FOC PG 410.3 patvirtinimas nustoja galioti 2021 m. balandžio 30 d.;

                     (4)

                     paraiška dėl veikliųjų medžiagų Phlebiopsis gigantea padermių VRA 1835, VRA 1984 ir FOC PG 410.3 patvirtinimo galiojimo pratęsimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška yra išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2018 m. rugsėjo 28 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba viešai paskelbė papildomo dokumentų rinkinio santrauką. Tarnyba patvirtinimo galiojimo pratęsimo vertinimo ataskaitą taip pat išplatino pareiškėjams ir valstybėms narėms, kad jie pateiktų pastabų, ir pradėjo viešas konsultacijas dėl šio vertinimo. Tarnyba gautas pastabas persiuntė Komisijai;

                     (8)

                     2019 m. rugsėjo 18 d. Tarnyba pateikė Komisijai išvadą (6) dėl to, ar galima manyti, kad Phlebiopsis gigantea padermės VRA 1835, VRA 1984 ir FOC PG 410.3 atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2020 m. kovo mėn. Komisija pateikė pirminę galiojimo pratęsimo ataskaitą ir reglamento dėl Phlebiopsis gigantea padermių VRA 1835, VRA 1984 ir FOC PG 410.3 projektą Augalų, gyvūnų, maisto ir pašarų komitetui;

                     (9)

                     Komisija paragino pareiškėją pateikti pastabų dėl Tarnybos išvadų ir, remiantis Įgyvendinimo reglamento (ES) Nr. 844/2012 14 straipsnio 1 dalies trečia pastraipa, dėl galiojimo pratęsimo ataskaitos. Pareiškėjas pateikė savo pastabas ir jos buvo atidžiai išnagrinėtos;

                     (10)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra veikliųjų medžiagų Phlebiopsis gigantea padermių VRA 1835, VRA 1984 arba FOC PG 410.3, naudojamas pagal vieną ar kelias tipiškas paskirtis;

                     (11)

                     veikliųjų medžiagų Phlebiopsis gigantea padermių VRA 1835, VRA 1984 ir FOC PG 410.3 patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau augalų apsaugos produktų, kurių sudėtyje yra Phlebiopsis gigantea padermių VRA 1835, VRA 1984 arba FOC PG 410.3, leidžiamos naudojimo paskirtys dėl to neapribojamos. Todėl nėra tikslinga toliau riboti šių medžiagų tik kaip fungicidų naudojimą;

                     (12)

                     Komisija taip pat mano, kad pagal Reglamento (EB) Nr. 1107/2009 22 straipsnį Phlebiopsis gigantea padermės VRA 1835, VRA 1984 ir FOC PG 410.3 yra nedidelės rizikos veikliosios medžiagos. Phlebiopsis gigantea padermės VRA 1835, VRA 1984 ir FOC PG 410.3 nėra susirūpinimą keliančios medžiagos ir atitinka Reglamento (EB) Nr. 1107/2009 II priedo 5 punkte nustatytas sąlygas. Remiantis valstybės narės ataskaitos rengėjos ir Tarnybos atliktu vertinimu ir atsižvelgiant į numatomas naudojimo paskirtis, Phlebiopsis gigantea padermės VRA 1835, VRA 1984 ir FOC PG 410.3 yra mikroorganizmai, kurie neturėtų kelti didelės rizikos žmonėms, gyvūnams ir aplinkai. Itin svarbių probleminių sričių nebuvo nustatyta, be to, nėra žinoma jokių Phlebiopsis gigantea sąsajų su žmonių ar gyvūnų ligų sukėlėjais. Po ankstesnio tarpusavio vertinimo Phlebiopsis gigantea ilgiau kaip dešimtmetį buvo naudojama kaip biologinės kontrolės priemonė ir nesukėlė jokio neigiamo poveikio žmonėms, be to, remiantis numatoma naudojimo paskirtimi (t. y. medžiaga naudojama tiesiogiai apdorojant spygliuočių kelmų paviršių), laikoma, kad galimas poveikis žmonėms ir poveikis natūraliai dirvožemyje esančiai koncentracijai yra nereikšmingas. Dėl šių priežasčių darbuotojams numatomos tik bendros rizikos mažinimo priemonės, ir apskritai šios veikliosios medžiagos atitinka patvirtinimo kriterijus ir gali būti laikomos nedidelės rizikos veikliosiomis medžiagomis;

                     (13)

                     todėl tikslinga pratęsti Phlebiopsis gigantea padermių VRA 1835, VRA 1984 ir FOC PG 410.3 kaip nedidelės rizikos veikliųjų medžiagų patvirtinimo galiojimą;

                     (14)

                     todėl pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

                     (15)

                     Komisijos įgyvendinimo reglamentu (ES) 2020/421 (7)
                        Phlebiopsis gigantea padermių VRA 1835, VRA 1984 ir FOC PG 410.3 patvirtinimo galiojimas pratęstas iki 2021 m. balandžio 30 d., kad šių veikliųjų medžiagų patvirtinimo galiojimo pratęsimo procedūra būtų užbaigta iki pasibaigiant jų patvirtinimo galiojimui. Kadangi sprendimas dėl patvirtinimo galiojimo pratęsimo bus priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2020 m. rugsėjo 1 d.;

                     (16)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo pratęsimas
            I priede nurodytų veikliųjų medžiagų Phlebiopsis gigantea padermių VRA 1835, VRA 1984 ir FOC PG 410.3 patvirtinimas pratęsiamas pagal tame priede nustatytas sąlygas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. rugsėjo 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 9 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2008 m. gruodžio 8 d. Komisijos direktyva 2008/113/EB, iš dalies keičianti Tarybos direktyvos 91/414/EEB nuostatas dėl keleto mikroorganizmų kaip veikliųjų medžiagų įtraukimo (OL L 330, 2008 12 9, p. 6).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA Journal 17(10):5820, doi: 10.2903/j.efsa.2019.5820. Pateikta internete adresu www.efsa.europa.eu.

            (7)  2020 m. kovo 18 d. Komisijos įgyvendinimo reglamentas (ES) 2020/421, kuriuo dėl veikliųjų medžiagų abamektino, Bacillus subtilis (Cohn 1872) padermės QST 713, Bacillus thuringiensis subsp. aizawai padermių ABTS-1857 ir GC-91, Bacillus thuringiensis subsp. israeliensis (H-14serotipas) padermės AM65–52, Bacillus thuringiensis subsp. kurstaki padermių ABTS 351, PB 54, SA 11, SA12 ir EG 2348, Beauveria bassiana padermių ATCC 74040 ir GHA, klodinafopo, klopiralido, Cydia pomonella Granulovirus (CpGV), ciprodinilo, dichlorpropo-P, fenpiroksimato, fosetilo, Lecanicillium muscarium (buv. Verticillium lecanii) padermės Ve6, mepanipirimo, Metarhizium anisopliae (var. anisopliae) padermės BIPESCO 5/F52, metkonazolio, metrafenono, Phlebiopsis gigantea padermių FOC PG 410.3, VRA 1835 ir VRA 1984, pirimikarbo, Pseudomonas chlororaphis padermės MA342, pirimetanilo, Pythium oligandrum M1, rimsulfurono, spinozado, Streptomyces K61 (buv. S. griseoviridis), Trichoderma asperellum (buv. T. harzianum) padermių ICC012, T25 ir TV1, Trichoderma atroviride (buv. T. harzianum) padermių IMI 206040 ir T11, Trichoderma gamsii (buv. T. viride) padermės ICC080, Trichoderma harzianum padermių T-22 ir ITEM 908, triklopiro, trineksapako, tritikonazolio ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 84, 2020 3 20, p. 7).

            I PRIEDAS

                        Įprastas pavadinimas,
                        identifikavimo numeriai

                        IUPAC pavadinimas

                        Grynumas  (1)

                        Patvirtinimo data

                        Patvirtinimo galiojimo termino pabaiga

                        Konkrečios nuostatos

                           Phlebiopsis gigantea padermė VRA 1835

                        Netaikoma

                        Nėra atitinkamų priemaišų

                        2020 m. rugsėjo 1 d.

                        2035 m. rugpjūčio 31 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Phlebiopsis gigantea padermės VRA 1835 patvirtinimo galiojimo pratęsimo ataskaitos išvadas, visų pirma į jos I ir II priedėlius.
                        Valstybės narės ypatingą dėmesį skiria su medžiaga dirbančių asmenų ir darbuotojų apsaugai.
                        Gamintojai užtikrina, kad gamybos metu būtų griežtai laikomasi aplinkos apsaugos sąlygų ir vykdoma kokybės kontrolės analizė, kaip nustatyta darbiniame dokumente SANCO/12116/2012 dėl mikrobiologinės taršos ribinių verčių  (2).

                           Phlebiopsis gigantea padermė VRA 1984

                        Netaikoma

                        Nėra atitinkamų priemaišų

                        2020 m. rugsėjo 1 d.

                        2035 m. rugpjūčio 31 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Phlebiopsis gigantea padermės VRA 1984 patvirtinimo galiojimo pratęsimo ataskaitos išvadas, visų pirma į jos I ir II priedėlius.
                        Valstybės narės ypatingą dėmesį skiria su medžiaga dirbančių asmenų ir darbuotojų apsaugai.
                        Gamintojai užtikrina, kad gamybos metu būtų griežtai laikomasi aplinkos apsaugos sąlygų ir vykdoma kokybės kontrolės analizė, kaip nustatyta darbiniame dokumente SANCO/12116/2012 dėl mikrobiologinės taršos ribinių verčių.

                           Phlebiopsis gigantea padermė FOC PG 410.3

                        Netaikoma

                        Nėra atitinkamų priemaišų

                        2020 m. rugsėjo 1 d.

                        2035 m. rugpjūčio 31 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Phlebiopsis gigantea padermės FOC PG 410.3 patvirtinimo galiojimo pratęsimo ataskaitos išvadas, visų pirma į jos I ir II priedėlius.
                        Valstybės narės ypatingą dėmesį skiria su medžiaga dirbančių asmenų ir darbuotojų apsaugai.
                        Gamintojai užtikrina, kad gamybos metu būtų griežtai laikomasi aplinkos apsaugos sąlygų ir vykdoma kokybės kontrolės analizė, kaip nustatyta darbiniame dokumente SANCO/12116/2012 dėl mikrobiologinės taršos ribinių verčių.

               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            II PRIEDAS
            Komisijos įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalyje Phlebiopsis gigantea padermėms skirtas 201 įrašas pakeičiamas taip:

                                    „201

                                       Phlebiopsis gigantea

                                    PADERMĖ: VRA 1985
                                    Kultūrų rinkinys: Nr. DSM 16202
                                    PADERMĖ: VRA 1986
                                    Kultūrų rinkinys: Nr. DSM 16203
                                    PADERMĖ: FOC PG B20/5
                                    Kultūrų rinkinys: Nr. IMI 390096
                                    PADERMĖ: FOC PG SP log 6
                                    Kultūrų rinkinys: Nr. IMI 390097
                                    PADERMĖ: FOC PG SP log 5
                                    Kultūrų rinkinys: Nr. IMI 390098
                                    PADERMĖ: FOC PG BU 3
                                    Kultūrų rinkinys: Nr. IMI 390099
                                    PADERMĖ: FOC PG BU 4
                                    Kultūrų rinkinys: Nr. IMI 390100
                                    PADERMĖ: FOC PG97/1062/116/1.1
                                    Kultūrų rinkinys: Nr. IMI 390102
                                    PADERMĖ: FOC PG B22/SP1287/3.1
                                    Kultūrų rinkinys: Nr. IMI 390103
                                    PADERMĖ: FOC PG SH 1
                                    Kultūrų rinkinys: Nr. IMI 390104
                                    PADERMĖ: FOC PG B22/SP1190/3.2
                                    Kultūrų rinkinys: Nr. IMI 390105

                                    Netaikoma

                                    Nėra atitinkamų priemaišų

                                    2009 m. gegužės 1 d.

                                    2020 m. balandžio 30 d.

                                    A DALIS. Leidžiama naudoti tik kaip fungicidą.
                                    B DALIS. Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Phlebiopsis gigantea peržiūros ataskaitos (SANCO/1863/2008), kurią Maisto grandinės ir gyvūnų sveikatos nuolatinis komitetas baigė rengti, išvadas, ypač į jos I ir II priedėlius. Naudojimo sąlygose prireikus nurodomos rizikos mažinimo priemonės.“

                        2)

                        D dalis papildoma šiais įrašais:

                                    „21

                                       Phlebiopsis gigantea padermė VRA 1835

                                    Netaikoma

                                    Nėra atitinkamų priemaišų

                                    2020 m. rugsėjo 1 d.

                                    2035 m. rugpjūčio 31 d.

                                    Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Phlebiopsis gigantea padermės VRA 1835 patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                    Valstybės narės ypatingą dėmesį skiria su medžiaga dirbančių asmenų ir darbuotojų apsaugai.
                                    Gamintojai užtikrina, kad gamybos metu būtų griežtai laikomasi aplinkos apsaugos sąlygų ir vykdoma kokybės kontrolės analizė, kaip nustatyta darbiniame dokumente SANCO/12116/2012 dėl mikrobiologinės taršos ribinių verčių.

                                    22

                                       Phlebiopsis gigantea padermė VRA 1984

                                    Netaikoma

                                    Nėra atitinkamų priemaišų

                                    2020 m. rugsėjo 1 d.

                                    2035 m. rugpjūčio 31 d.

                                    Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Phlebiopsis gigantea padermės VRA 1984 patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                    Valstybės narės ypatingą dėmesį skiria su medžiaga dirbančių asmenų ir darbuotojų apsaugai.
                                    Gamintojai užtikrina, kad gamybos metu būtų griežtai laikomasi aplinkos apsaugos sąlygų ir vykdoma kokybės kontrolės analizė, kaip nustatyta darbiniame dokumente SANCO/12116/2012 dėl mikrobiologinės taršos ribinių verčių.

                                    23

                                       Phlebiopsis gigantea padermė FOC PG 410.3

                                    Netaikoma

                                    Nėra atitinkamų priemaišų

                                    2020 m. rugsėjo 1 d.

                                    2035 m. rugpjūčio 31 d.

                                    Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Phlebiopsis gigantea padermės FOC PG 410.3 patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                    Valstybės narės ypatingą dėmesį skiria su medžiaga dirbančių asmenų ir darbuotojų apsaugai.
                                    Gamintojai užtikrina, kad gamybos metu būtų griežtai laikomasi aplinkos apsaugos sąlygų ir vykdoma kokybės kontrolės analizė, kaip nustatyta darbiniame dokumente SANCO/12116/2012 dėl mikrobiologinės taršos ribinių verčių.“


title: Komisijos įgyvendinimo reglamentas (ES) 2021/81 2021 m. sausio 27 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga svogūnų Allium cepa L. ekstraktas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
2021 1 28

                  LT

                  Europos Sąjungos oficialusis leidinys

                  L 29/12

         KOMISIJOS ĮGYVENDINIMO REGLAMENTAS (ES) 2021/81
         2021 m. sausio 27 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga svogūnų Allium cepa L. ekstraktas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
         kadangi:

                     (1)

                     2018 m. rugsėjo 4 d. Komisija gavo „Institut de l’agriculture et de l’alimentation Biologique“ (ITAB) paraišką patvirtinti svogūnų Allium cepa L. ekstraktą kaip pagrindinę medžiagą. Kartu su paraiška pateikta informacija, kurios reikalaujama pagal Reglamento (EB) Nr. 1107/2009 23 straipsnio 3 dalies antrą pastraipą;

                     (2)

                     Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2019 m. gruodžio 12 d. Tarnyba pateikė Komisijai techninę ataskaitą dėl svogūnų Allium cepa L. ekstrakto (2). 2020 m. gegužės 18 d. Komisija pateikė peržiūros ataskaitą (3) ir šio reglamento projektą Augalų, gyvūnų, maisto ir pašarų nuolatiniam komitetui;

                     (3)

                     pareiškėjo pateikta informacija rodo, kad svogūnų Allium cepa L. ekstraktas atitinka maisto produkto, apibrėžto Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijus. Be to, šis ekstraktas nėra skirtas naudoti daugiausia augalų apsaugos tikslais, tačiau ši medžiaga gali būti naudinga augalų apsaugai užtikrinti, kai jos yra augalų apsaugos produkto sudėtyje. Todėl jis turi būti laikomas pagrindine medžiaga;

                     (4)

                     išnagrinėjus paraišką ir visus susijusius dokumentus nustatyta, kad svogūnų Allium cepa L. ekstraktas gali būti laikomas iš esmės atitinkančiu reikalavimus, nustatytus Reglamento (EB) Nr. 1107/2009 23 straipsnyje, visų pirma dėl naudojimo paskirčių, kurios buvo išnagrinėtos ir išsamiai aprašytos Komisijos peržiūros ataskaitoje. Todėl tikslinga svogūnų Allium cepa L. ekstraktą patvirtinti kaip pagrindinę medžiagą;

                     (5)

                     tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras patvirtinimo sąlygas;

                     (6)

                     pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Pagrindinės medžiagos patvirtinimas
            I priede nurodyta medžiaga svogūnų Allium cepa L. ekstraktas patvirtinama kaip pagrindinė medžiaga pagal tame priede nustatytas sąlygas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 27 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  EFSA (Europos maisto saugos tarnyba), 2019. Technical report on the outcome of the consultation with Member States and EFSA on the basic substance application for Allium cepa bulb extract for use in plant protection as a fungicide in potatoes, tomatoes and cucumbers. EFSA papildomas leidinys, 2019:EN-1767. doi:10.2903/sp.efsa.2019.EN-1767.

            (3)  Pagrindinės medžiagos svogūnų Allium cepa L. ekstrakto galutinė peržiūros ataskaita, baigta rengti 2020 m. spalio 22 d. Augalų, gyvūnų, maisto ir pašarų nuolatinio komiteto posėdyje, siekiant patvirtinti svogūnų Allium cepa L. ekstraktą kaip pagrindinę medžiagą pagal Reglamentą (EB) Nr. 1107/2009 (SANTE/10842/2020 Rev2).

            (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

            (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas  (1)

                        Patvirtinimo data

                        Konkrečios nuostatos

                        Svogūnų Allium cepa L. ekstraktas
                        CAS Nr. nepriskirtas
                        CIPAC Nr. nepriskirtas

                        Netaikoma

                        Ekstraktams ruošti naudojami svogūnai turi būti maistiniai ir atitikti PSO monografijose dėl atrinktų vaistinių augalų (1 tomas, Ženeva, 1999 m.) svogūnams Allii Cepae nustatytus reikalavimus.

                        2021 2 17

                        Svogūnų Allium cepa L. ekstraktas naudojamas laikantis konkrečių sąlygų, įtrauktų į svogūnų Allium cepa L. ekstrakto peržiūros ataskaitos (SANTE/10842/2020 Rev2) išvadas, ypač į jos I ir II priedėlius.

               (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.

            II PRIEDAS
            Įgyvendinimo reglamento (ES) Nr. 540/2011 priedo C dalis papildoma šiuo įrašu:

                           Numeris

                           Įprastas pavadinimas, identifikavimo numeriai

                           IUPAC pavadinimas

                           Grynumas  (1)

                           Patvirtinimo data

                           Konkrečios nuostatos

                           „23

                           Svogūnų Allium cepa L. ekstraktas
                           CAS Nr. nepriskirtas
                           CIPAC Nr. nepriskirtas

                           Netaikoma

                           Ekstraktams ruošti naudojami svogūnai turi būti maistiniai ir atitikti PSO monografijose dėl atrinktų vaistinių augalų (1 tomas, Ženeva, 1999 m.) svogūnams Allii Cepae nustatytus reikalavimus.

                           2021 2 17

                           Svogūnų Allium cepa L. ekstraktas naudojamas laikantis konkrečių sąlygų, įtrauktų į svogūnų Allium cepa L. ekstrakto peržiūros ataskaitos (SANTE/10842/2020 Rev2) išvadas, ypač į jos I ir II priedėlius.“

               (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.


title: Komisijos įgyvendinimo reglamentas (ES) 2021/485 2021 m. kovo 22 d. dėl leidimo naudoti imbiero eterinį aliejų, gautą iš Zingiber officinale Roscoe, kaip visų rūšių gyvūnų pašaro priedą, imbiero dervingąjį aliejų, gautą iš Zingiber officinale Roscoe, kaip penimų viščiukų, vištų dedeklių, penimų kalakutų, paršelių, penimų kiaulių, paršavedžių, pieninių karvių, veršelių (pieno pakaitalui), penimų galvijų, avių, ožkų, arklių, triušių, žuvų ir gyvūnų augintinių pašaro priedą ir imbiero tinktūrą, gautą iš Zingiber officinale Roscoe, kaip arklių ir šunų pašaro priedą (Tekstas svarbus EEE)

text:
2021 3 23

                  LT

                  Europos Sąjungos oficialusis leidinys

                  L 100/3

         KOMISIJOS ĮGYVENDINIMO REGLAMENTAS (ES) 2021/485
         2021 m. kovo 22 d.
         dėl leidimo naudoti imbiero eterinį aliejų, gautą iš Zingiber officinale Roscoe, kaip visų rūšių gyvūnų pašaro priedą, imbiero dervingąjį aliejų, gautą iš Zingiber officinale Roscoe, kaip penimų viščiukų, vištų dedeklių, penimų kalakutų, paršelių, penimų kiaulių, paršavedžių, pieninių karvių, veršelių (pieno pakaitalui), penimų galvijų, avių, ožkų, arklių, triušių, žuvų ir gyvūnų augintinių pašaro priedą ir imbiero tinktūrą, gautą iš Zingiber officinale Roscoe, kaip arklių ir šunų pašaro priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnio 2 dalyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                     (2)

                     neterminuotas leidimas naudoti imbiero eterinį aliejų, imbiero dervingąjį aliejų ir imbiero tinktūrą, gautus iš Zingiber officinale Roscoe, kaip visų rūšių gyvūnų pašaro priedus buvo suteiktas pagal Direktyvą 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šie priedai buvo įtraukti į pašaro priedų registrą kaip esami produktai;

                     (3)

                     vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti visų rūšių gyvūnams skirtą imbiero eterinį aliejų, gautą iš Zingiber officinale Roscoe, penimiems viščiukams, vištoms dedeklėms, penimiems kalakutams, paršeliams, penimoms kiaulėms, paršavedėms, pieninėms karvėms, veršeliams (pieno pakaitalui), penimiems galvijams, avims, ožkoms, arkliams, triušiams, žuvims ir gyvūnams augintiniams naudoti skirtą imbiero dervingąjį aliejų, gautą iš Zingiber officinale Roscoe, ir arkliams bei šunims skirtą imbiero tinktūrą, gautą iš Zingiber officinale Roscoe;

                     (4)

                     pareiškėjas paprašė, kad imbiero eterinį aliejų, imbiero dervingąjį aliejų ir imbiero tinktūrą, gautus iš Zingiber officinale Roscoe, būtų leista naudoti ir geriamajame vandenyje. Tačiau Reglamentu (EB) Nr. 1831/2003 geriamajame vandenyje neleidžiama naudoti kvapiųjų junginių. Todėl geriamajame vandenyje neturėtų būti leidžiama naudoti imbiero eterinio aliejaus, imbiero dervingojo aliejaus ir imbiero tinktūros, gautų iš Zingiber officinale Roscoe;

                     (5)

                     pareiškėjas paprašė tuos priedus priskirti prie priedų kategorijos „jusliniai priedai“ ir funkcinės grupės „kvapieji junginiai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (6)

                     Europos maisto saugos tarnyba (toliau – Tarnyba) 2020 m. gegužės 7 d. priimtoje nuomonėje (3) padarė išvadą, kad siūlomomis naudojimo sąlygomis imbiero eterinis aliejus, imbiero dervingasis aliejus ir imbiero tinktūra, gauti iš Zingiber officinale Roscoe, nedaro nepageidaujamo poveikio gyvūnų sveikatai, vartotojų sveikatai ar aplinkai. Tarnyba taip pat padarė išvadą, kad imbiero eterinis aliejus, imbiero dervingasis aliejus ir imbiero tinktūra, gauti iš Zingiber officinale Roscoe, turėtų būti laikomi dirginančiais odą, akis ir kvėpavimo takus ir jautrinančiais odą. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai;

                     (7)

                     Tarnyba padarė išvadą, kad imbiero eterinis aliejus, imbiero dervingasis aliejus ir imbiero tinktūra, gauti iš Zingiber officinale Roscoe, yra naudojami maisto produktuose kaip kvapiosios medžiagos, o jų funkcija pašaruose iš esmės būtų tokia pati kaip maisto produktuose, todėl papildomų veiksmingumo įrodymų nebereikia. Tarnyba nemano, kad reikia nustatyti konkrečius priežiūros po pateikimo rinkai reikalavimus. Be to, ji patvirtino pašaro priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (8)

                     imbiero eterinio aliejaus, imbiero dervingojo aliejaus ir imbiero tinktūros, gautų iš Zingiber officinale Roscoe, vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, [kaip nurodyta šio reglamento priede,] turėtų būti išduotas leidimas naudoti minėtas medžiagas;

                     (9)

                     siekiant užtikrinti geresnę kontrolę, turėtų būti nustatyti apribojimai ir sąlygos. Visų pirma rekomenduojamas pašaro priedo kiekis turėtų būti nurodytas priedų etiketėse. Jei toks kiekis viršijamas, premiksų etiketėse turėtų būti nurodyta tam tikra informacija;

                     (10)

                     tai, kad imbiero eterinio aliejaus, imbiero dervingojo aliejaus ir imbiero tinktūros, gautų iš Zingiber officinale Roscoe, neleidžiama naudoti geriamajame vandenyje kaip kvapiųjų medžiagų, netrukdo jų naudoti kombinuotuosiuose pašaruose, kuriais šeriama su vandeniu;

                     (11)

                     kadangi saugos sumetimais nebūtina neatidėliotinai taikyti nagrinėjamųjų medžiagų leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                     (12)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytas medžiagas, priklausančias priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašaro priedus šio reglamento priede nustatytomis sąlygomis.

            2 straipsnis
            Naudojimas geriamajame vandenyje
            Priede nurodytos leidžiamos naudoti medžiagos negali būti naudojamos geriamajame vandenyje.

            3 straipsnis
            Pereinamojo laikotarpio priemonės

               1.   Priede nurodytas medžiagas ir premiksus, kurių sudėtyje yra šių medžiagų, kurie buvo pagaminti ir paženklinti iki 2021 m. spalio 12 d. laikantis taisyklių, taikytų iki 2021 m. balandžio 12 d., galima toliau tiekti rinkai ir naudoti, kol pasibaigs turimos atsargos.

               2.   Maistiniams gyvūnams skirtą kombinuotąjį pašarą ir pašarines žaliavas, kurių sudėtyje yra priede nurodytų medžiagų, kurie buvo pagaminti ir paženklinti iki 2022 m. balandžio 12 d. laikantis taisyklių, taikytų iki 2021 m. balandžio 12 d., galima toliau tiekti rinkai ir naudoti, kol pasibaigs turimos atsargos.

               3.   Nemaistiniams gyvūnams skirtą kombinuotąjį pašarą ir pašarines žaliavas, kurių sudėtyje yra priede nurodytų medžiagų, kurie buvo pagaminti ir paženklinti iki 2023 m. balandžio 12 d. laikantis taisyklių, taikytų iki 2021 m. balandžio 12 d., galima toliau tiekti rinkai ir naudoti.

            4 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

            (3)  EFSA Journal 2020;18(6):6147.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos kiekis mg/kg visaverčio pašaro, kurio drėgnis yra 12 %

                           Kategorija: jusliniai priedai.

                           Funkcinė grupė: kvapieji junginiai

                        2b489-eo

                        –

                        Imbiero eterinis aliejus

                           Priedo sudėtis

                        Eterinis aliejus, gautas Zingiber officinale Roscoe džiovintų šakniastiebių distiliavimo garais būdu.

                           Veikliosios medžiagos apibūdinimas

                        Eterinis aliejus, gautas taikant Europos Tarybos apibrėžtą Zingiber officinale Roscoe džiovintų šakniastiebių distiliavimo vandens garais metodą  (1).

                                    —

                                    α-zingiberenas: 29–40 %

                                    —

                                    β-seskvifelandrenas: 8–14 %

                                    —

                                    ar-kurkumenas: 5–12 %

                                    —

                                    α-farnesenas: 4–10 %

                                    —

                                    kamfenas: 2–10 %

                                    —

                                    β-bisabolenas: 2–9 %

                              CAS numeris: 8007-08-7
                        EINECS numeris: 283-634-2
                        FEMA numeris: 2522
                        CoE numeris: 489
                        Skysto pavidalo

                           Analizės metodas
                            (2)

                        Alfa-zingibereno, beta-seskvifelandreno ir ar-kurkumeno kiekybinis nustatymas pašaro priede:

                                    —

                                    dujų chromatografija kartu su masių spektrometrija (GC-MS) (viso spektro skenavimas), naudojant sulaikymo trukmės fiksavimo (RTL) metodą (arba fitocheminių žymenų standartines medžiagas) su dujų chromatografija (arba be jos) kartu su liepsnos jonizacijos detektoriumi (GC-FID), remiantis ISO 11024 standartiniu metodu.

                        Visų rūšių gyvūnai

                        –

                        –

                        –

                                    1.

                                    Priedas maišomas su pašaru kaip premiksas.

                                    2.

                                    Priedo ir premiksų naudojimo taisyklėse nurodomos laikymo sąlygos ir stabilumas termiškai apdorojant.

                                    3.

                                    Priedo ir premikso etiketėje nurodoma:
                                    „Rekomenduojamas didžiausias veikliosios medžiagos kiekis kilograme visaverčio pašaro, kurio drėgnis yra 12 %:

                                                —

                                                veršeliams (pieno pakaitalui): 80 mg;

                                                —

                                                kitų rūšių arba kategorijų gyvūnams: 20 mg.“

                                    4.

                                    Premiksų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei premikso etiketėje nurodytas naudojimo kiekis viršytų 3 punkte nurodytą kiekį.

                                    5.

                                    Draudžiama pašaruose naudoti imbiero eterinio aliejaus ir kitų leidžiamų priedų, gautų iš Zingiber officinale Roscoe, mišinį.

                                    6.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                        2031 m. balandžio 12 d.

                        2b489-or

                        Imbiero dervingasis aliejus

                           Priedo sudėtis

                        Imbiero dervingasis aliejus, gautas Zingiber officinale Roscoe džiovintų šakniastiebių distiliavimo garais ir tirpiklio ekstrakcijos būdu.

                           Veikliosios medžiagos apibūdinimas

                        Imbiero dervingasis aliejus, gautas taikant Europos Tarybos apibrėžtą Zingiber officinale Roscoe džiovintų šakniastiebių distiliavimo garais ir tirpiklio ekstrakcijos metodą  (1).
                        Eterinis aliejus: 25–30 % (masės dalis)
                        Bendras imbierolio kiekis: 0,5–8 % (masės dalis)

                                    —

                                    6-imbierolis

                                    —

                                    8-imbierolis

                                    —

                                    10-imbierolis

                              Bendras šogaolio kiekis: 3–6 % (masės dalis)

                                    —

                                    6-šogaolis

                                    —

                                    8-šogaolis

                              Drėgnis ir lakiosios medžiagos: 25–30 (masės dalis)
                        CoE numeris: 489
                        Skysto pavidalo

                           Analizės metodas
                            (2)

                        Fitocheminių žymenų kiekybinis nustatymas: bendras imbierolio kiekis ir bendras šogaolio kiekis pašaro priede (imbiero dervingajame aliejuje):

                                    —

                                    efektyvioji skysčių chromatografija (angl. HPLC) taikant spektrofotometrinio (UV) nustatymo metodą (ISO 13685)

                                    —

                                    Penimi viščiukai

                                    —

                                    Vištos dedeklės

                                    —

                                    Penimi kalakutai

                                    —

                                    Paršeliai

                                    —

                                    Penimos kiaulės

                                    —

                                    Paršavedės

                                    —

                                    Pieninės karvės

                                    —

                                    Veršeliai (pieno pakaitalui)

                                    —

                                    Penimi galvijai

                                    —

                                    Avys ir ožkos

                                    —

                                    Arkliai

                                    —

                                    Triušiai

                                    —

                                    Žuvys

                                    —

                                    Gyvūnai augintiniai

                        –

                        –

                        –

                                    1.

                                    Priedas maišomas su pašaru kaip premiksas.

                                    2.

                                    Priedo ir premiksų naudojimo taisyklėse nurodomos laikymo sąlygos ir stabilumas termiškai apdorojant.

                                    3.

                                    Priedo ir premikso etiketėje nurodoma:
                                    „Rekomenduojamas didžiausias veikliosios medžiagos kiekis kilograme visaverčio pašaro, kurio drėgnis yra 12 %, ir pieno pakaitalo, kurio drėgnis yra 5,5 %:

                                                —

                                                penimiems viščiukams: 5 mg;

                                                —

                                                vištoms dedeklėms ir triušiams: 7 mg;

                                                —

                                                penimiems kalakutams: 6 mg;

                                                —

                                                paršeliams: 8 mg;

                                                —

                                                penimoms kiaulėms: 10 mg;

                                                —

                                                paršavedėms: 13 mg;

                                                —

                                                pieninėms karvėms: 12 mg;

                                                —

                                                veršeliams (pieno pakaitalui): 21 mg;

                                                —

                                                penimiems galvijams: 19 mg;

                                                —

                                                avims, ožkoms, arkliams ir žuvims: 20 mg;

                                                —

                                                gyvūnams augintiniams: 1 mg.“

                                    4.

                                    Premiksų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei premikso etiketėje nurodytas naudojimo kiekis viršytų 3 punkte nurodytą kiekį.

                                    5.

                                    Draudžiama pašaruose naudoti imbiero dervingojo aliejaus ir kitų leidžiamų priedų, gautų iš Zingiber officinale Roscoe, mišinį.

                                    6.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                        2031 m. balandžio 12 d.

                        2b489-t

                        Imbiero tinktūra

                           Priedo sudėtis

                        Imbiero tinktūra, gauta sumaltų džiovintų Zingiber officinale Roscoe šakniastiebių ekstrakcijos būdu, naudojant etanolio ir vandens mišinį.

                           Veikliosios medžiagos apibūdinimas

                        Imbiero tinktūra gaunama taikant Europos Tarybos apibrėžtą sumaltų džiovintų Zingiber officinale Roscoe šakniastiebių ekstrakcijos etanolio ir vandens mišiniu metodą  (1).
                        Tirpiklis (etanolis ir vanduo, 90/10): 97–98 % (masės dalies)
                        Sausoji medžiaga: 2–3 % (masės dalis)
                        Bendras imbierolio kiekis: 0,14–0,11 % (masės dalis)

                                    —

                                    6-imbierolis

                                    —

                                    8-imbierolis

                                    —

                                    10-imbierolis

                              Bendras šogaolio kiekis: 0,043–0,031 % (masės dalis)

                                    —

                                    6-šogaolis

                                    —

                                    8-šogaolis

                           Analizės metodas
                            (2)

                        Fitocheminių žymenų kiekybinis nustatymas: bendras imbierolio kiekis ir bendras šogaolio kiekis pašaro priede (imbiero tinktūroje):

                                    —

                                    efektyvioji skysčių chromatografija (angl. HPLC) taikant spektrofotometrinio (UV) nustatymo metodą (ISO 13685)

                                    —

                                    Arkliai

                                    —

                                    Šunys

                        –

                        –

                        –

                                    1.

                                    Priedas maišomas su pašaru kaip premiksas.

                                    2.

                                    Priedo ir premiksų naudojimo taisyklėse nurodomos laikymo sąlygos ir stabilumas termiškai apdorojant.

                                    3.

                                    Priedo ir premikso etiketėje nurodoma:
                                    „Rekomenduojamas didžiausias veikliosios medžiagos kiekis kilograme visaverčio pašaro, kurio drėgnis yra 12 %:

                                                —

                                                arkliams: 1,58 ml

                                                —

                                                šunims: 1,81 ml.“

                                    4.

                                    Premiksų etiketėse nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei premikso etiketėje nurodytas naudojimo kiekis viršytų 3 punkte nurodytą kiekį.

                                    5.

                                    Draudžiama pašaruose naudoti imbiero tinktūros ir kitų leidžiamų priedų, gautų Zingiber officinale Roscoe, mišinį.

                                    6.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                        2031 m. balandžio 12 d.

               (1)  Gamtiniai kvapiųjų medžiagų šaltiniai. Ataskaita Nr. 2 (2007 m.).

               (2)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2021/505 2021 m. kovo 23 d. dėl atsisakymo suteikti leidimą 60 % fosforo rūgštį silicio dioksido nešiklyje naudoti kaip pašaro priedą, priklausantį funkcinei konservantų grupei (Tekstas svarbus EEE)

text:
2021 3 24

                  LT

                  Europos Sąjungos oficialusis leidinys

                  L 102/1

         KOMISIJOS ĮGYVENDINIMO REGLAMENTAS (ES) 2021/505
         2021 m. kovo 23 d.
         dėl atsisakymo suteikti leidimą 60 % fosforo rūgštį silicio dioksido nešiklyje naudoti kaip pašaro priedą, priklausantį funkcinei konservantų grupei
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo arba atsisakymo suteikti pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                     (2)

                     neterminuotas leidimas naudoti ortofosfato rūgštį kaip visų rūšių gyvūnų pašaro priedą buvo suteiktas Direktyva 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas įtrauktas į pašarų priedų registrą kaip esamas produktas;

                     (3)

                     vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, Komisijai buvo pateikti du prašymai iš naujo įvertinti ortofosfato rūgštį;

                     (4)

                     pirmasis iš prašymų buvo susijęs su ortofosfato rūgšties preparatu (67–85,7 % vandeninio tirpalo masės dalis). Leidimas dešimt metų naudoti šį preparatą kaip visų rūšių gyvūnų pašaro priedą buvo suteiktas Komisijos reglamentu (ES) Nr. 1055/2013 (3);

                     (5)

                     antruoju prašymu prašyta iš naujo įvertinti 60 % fosforo rūgštį silicio dioksido nešiklyje kaip visų rūšių gyvūnų pašaro priedą. Pareiškėjas paprašė tą priedą priskirti prie priedų kategorijos „technologiniai priedai“ ir funkcinės grupės „konservantai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (6)

                     Europos maisto saugos tarnyba (toliau – Tarnyba) 2020 m. kovo 17 d. priimtoje nuomonėje (4) padarė išvadą, kad, atsižvelgiant į pradiniame dokumentų rinkinyje pateiktus nepakankamus duomenis ir į tai, kad pareiškėjas neatsakė į kelis Tarnybos prašymus pateikti papildomos informacijos, iš kurių pirmasis buvo pateiktas 2011 m. liepos 22 d., o paskutinis – 2020 m. kovo 3 d., ji neturi galimybės pateikti nuomonės dėl 60 % fosforo rūgštį silicio dioksido nešiklyje kaip visų rūšių gyvūnų pašaro priedo saugos ir veiksmingumo;

                     (7)

                     be to, 2020 m. gegužės 8 d. Komisija paprašė pareiškėjo pateikti informacijos apie tolesnius veiksmus, susijusius su atitinkamu prašymu, tačiau atsakymo nesulaukė;

                     (8)

                     pagal Reglamento (EB) Nr. 1831/2003 5 straipsnio 1 dalį pareiškėjas, laikydamasis Reglamento (EB) Nr. 1831/2003 įgyvendinimo priemonių (5), turi pateikti tinkamus ir pakankamus įrodymus, kad priedas atitinka tame reglamente nustatytas leidimų išdavimo sąlygas;

                     (9)

                     kadangi pareiškėjas nepateikė prašomos informacijos ir duomenų, kuriais remdamasi Tarnyba būtų galėjusi įvertinti 60 % fosforo rūgšties silicio dioksido nešiklyje saugą ir veiksmingumą, nenustatyta, kad siūlomomis naudojimo sąlygomis priedas nedaro nepageidaujamo poveikio gyvūnų sveikatai, žmonių sveikatai ar aplinkai ir kad jis turi bent vieną iš Reglamento (EB) Nr. 1831/2003 5 straipsnio 3 dalyje nurodytų savybių;

                     (10)

                     60 % fosforo rūgšties silicio dioksido nešiklyje vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos nėra įvykdytos. Taigi prašymas suteikti leidimą naudoti šį priedą turėtų būti atmestas;

                     (11)

                     todėl 60 % fosforo rūgštis silicio dioksido nešiklyje kaip esamas produktas pagal Reglamento (EB) Nr. 1831/2003 10 straipsnį ir pašaras, kurio sudėtyje jos yra, turėtų būti pašalinti iš rinkos. Tačiau turėtų būti nustatytas tam tikras laikotarpis, per kurį iš rinkos būtų pašalintos esamos priedo bei jo premiksų ir pašaro, kurio sudėtyje jų yra, atsargos, kad ūkio subjektai galėtų pasirengti tinkamai laikytis pašalinimo iš rinkos prievolės;

                     (12)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Atsisakymas suteikti leidimą
            Prašymas suteikti leidimą 60 % fosforo rūgštį silicio dioksido nešiklyje naudoti kaip pašaro priedą, priklausantį priedų kategorijai „technologiniai priedai“ ir funkcinei grupei „konservantai“ atmetamas.

            2 straipsnis
            Pašalinimas iš rinkos

               1.   1 straipsnyje nurodyto priedo ir premiksų, kurių sudėtyje jo yra, esamos atsargos pašalinamos iš rinkos iki 2021 m. spalio 13 d.

               2.   Maistiniams gyvūnams skirtos pašarinės žaliavos ir kombinuotieji pašarai, pagaminti naudojant 1 dalyje nurodytą priedą arba premiksus iki 2021 m. spalio 13 d., pašalinami iš rinkos iki 2022 m. balandžio 13 d.

               3.   Nemaistiniams gyvūnams skirtos pašarinės žaliavos ir kombinuotieji pašarai, pagaminti naudojant 1 dalyje nurodytą priedą arba 1 dalyje nurodytus premiksus iki 2021 m. spalio 13 d., pašalinami iš rinkos iki 2023 m. balandžio 13 d.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 23 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

            (3)  2013 m. spalio 25 d. Komisijos įgyvendinimo reglamentas (ES) Nr. 1055/2013 dėl leidimo ortofosfato rūgšties preparatą naudoti kaip visų rūšių gyvūnų pašarų priedą (OL L 288, 2013 10 30, p. 57).

            (4)  EFSA Journal 2020;18(4):6064.

            (5)  2008 m. balandžio 25 d. Komisijos reglamentas (EB) Nr. 429/2008 dėl išsamių Europos Parlamento ir Tarybos reglamento (EB) Nr. 1831/2003 įgyvendinimo taisyklių, susijusių su prašymų išduoti leidimą pašarų priedams rengimu ir teikimu bei pašarų priedų vertinimu ir leidimų išdavimu (OL L 133, 2008 5 22, p. 1).


title: Komisijos įgyvendinimo reglamentas (ES) 2021/507 2021 m. kovo 23 d. dėl leidimo naudoti piridoksino hidrochloridą (vitaminą B6) kaip visų rūšių gyvūnų pašaro priedą atnaujinimo, kuriuo panaikinamas Įgyvendinimo reglamentas (ES) Nr. 515/2011 (Tekstas svarbus EEE)

text:
2021 3 24

                  LT

                  Europos Sąjungos oficialusis leidinys

                  L 102/8

         KOMISIJOS ĮGYVENDINIMO REGLAMENTAS (ES) 2021/507
         2021 m. kovo 23 d.
         dėl leidimo naudoti piridoksino hidrochloridą (vitaminą B6) kaip visų rūšių gyvūnų pašaro priedą atnaujinimo, kuriuo panaikinamas Įgyvendinimo reglamentas (ES) Nr. 515/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir atnaujinimo pagrindas bei tvarka;

                     (2)

                     Komisijos įgyvendinimo reglamentu (ES) Nr. 515/2011 (2) buvo suteiktas leidimas 10 metų naudoti piroksidino hidrochloridą (vitaminą B6) kaip visų rūšių gyvūnų pašaro priedą;

                     (3)

                     pagal Reglamento (EB) Nr. 1831/2003 14 straipsnį buvo pateiktas prašymas atnaujinti leidimą naudoti piroksidino hidrochloridą kaip visų rūšių gyvūnų pašaro priedą ir priskirti jį prie priedų kategorijos „maistiniai priedai“. Kartu su prašymu buvo pateikti duomenys ir dokumentai, kurių reikalaujama pagal to reglamento 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2020 m. rugsėjo 30 d. nuomonėje (3) padarė išvadą, kad pareiškėjas pateikė įrodymų, iš kurių matyti, kad priedas atitinka taikomas leidimo suteikimo sąlygas. Tarnyba padarė išvadą, kad dabartinėmis leidžiamomis naudojimo sąlygomis piridoksino hidrochloridas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedas nedirgina odos ir akių ir nejautrina odos, tačiau gali sukelti fotojautrinimą, o kadangi nėra inhaliacinio toksiškumo tyrimų, negalima visiškai atmesti galimybės, kad kvėpavimo takams jis gali daryti nepageidaujamą poveikį. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad siekiant atnaujinti leidimą nebūtina vertinti priedo veiksmingumo;

                     (5)

                     piridoksino hidrochlorido vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Todėl leidimas naudoti tą priedą turėtų būti atnaujintas;

                     (6)

                     atnaujinus leidimą naudoti piridoksino hidrochloridą kaip pašaro priedą, Įgyvendinimo reglamentas (ES) Nr. 515/2011 turėtų būti panaikintas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas naudoti priede nurodytą preparatą, priklausantį priedų kategorijai „maistiniai priedai“ ir funkcinei grupei „vitaminai, provitaminai ir panašaus poveikio tiksliai apibrėžtos sandaros cheminės medžiagos“, kaip visų rūšių gyvūnų pašaro priedą atnaujinamas šio reglamento priede nustatytomis sąlygomis.

            2 straipsnis
            Įgyvendinimo reglamentas (ES) Nr. 515/2011 panaikinamas.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 23 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2011 m. gegužės 25 d. Komisijos įgyvendinimo reglamentas (ES) Nr. 515/2011 dėl leidimo naudoti vitaminą B6 kaip visų rūšių gyvūnų pašaro priedą (OL L 138, 2011 5 26, p. 40).

            (3)  EFSA Journal 2020;18(11):6289.

            PRIEDAS

                        Priedo identifikavimo numeris

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg priedo/kg visaverčio pašaro, kurio drėgnis yra 12 %

                           Maistinių priedų kategorija

                           Funkcinė grupė: vitaminai, provitaminai ir panašaus poveikio tiksliai apibrėžtos sandaros cheminės medžiagos

                        3a831

                        Piridoksino hidrochloridas arba vitaminas B6

                           Priedo sudėtis

                        Piridoksino hidrochloridas
                        C8H11NO3·HCl
                        Grynumo kriterijai: ne mažiau kaip 98,5 %;

                           Veikliosios medžiagos apibūdinimas

                        Piridoksino hidrochloridas

                        Visų rūšių gyvūnai

                        –

                        –

                        –

                                    1.

                                    Priedo ir premiksų naudojimo taisyklėse nurodomos laikymo sąlygos ir stabilumas termiškai apdorojant ir vandenyje.

                                    2.

                                    Piridoksino hidrochloridas arba vitaminas B6 taip pat gali būti naudojamas su geriamuoju vandeniu.

                                    3.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2031 m. balandžio 13 d.

                           Analizės metodas
                            (1)

                        Piridoksino hidrochlorido (vitamino B6) nustatymas pašaro priede:

                                    —

                                    titravimas perchlorato rūgštimi (Ph. Eur. 10-asis leidimas, monografija 0245)

                              Piridoksino hidrochlorido (vitamino B6) nustatymas premiksuose:

                                    —

                                    atvirkštinių fazių efektyviosios skysčių chromatografijos naudojant UV detektorių (RP-HPLC-UV) - VDLUFA Bd.III, 13.9.1 metodas

                              Piridoksino hidrochlorido (vitamino B6) nustatymas pašaruose ir vandenyje:

                                    —

                                    atvirkštinių fazių efektyviosios skysčių chromatografijos naudojant fluorescencinį detektorių (RP-HPLC-FLD) metodas, grindžiamas EN14164:2008

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports


title: Komisijos įgyvendinimo reglamentas (ES) 2021/508 2021 m. kovo 23 d. dėl leidimo naudoti Saccharomyces cerevisiae MUCL 39885 preparatą kaip nujunkytų paršelių pašaro priedą atnaujinimo, kuriuo iš panaikinamas Reglamentas (ES) Nr. 170/2011 (leidimo turėtojas – bendrovė „Prosol SpA“) (Tekstas svarbus EEE)

text:
2021 3 24

                  LT

                  Europos Sąjungos oficialusis leidinys

                  L 102/11

         KOMISIJOS ĮGYVENDINIMO REGLAMENTAS (ES) 2021/508
         2021 m. kovo 23 d.
         dėl leidimo naudoti Saccharomyces cerevisiae MUCL 39885 preparatą kaip nujunkytų paršelių pašaro priedą atnaujinimo, kuriuo iš panaikinamas Reglamentas (ES) Nr. 170/2011 (leidimo turėtojas – bendrovė „Prosol SpA“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir atnaujinimo pagrindas bei tvarka;

                     (2)

                     Komisijos reglamentu (ES) Nr. 170/2011 (2) buvo suteiktas leidimas naudoti Saccharomyces cerevisiae MUCL 39885 preparatą kaip nujunkytų paršelių pašaro priedą dešimt metų;

                     (3)

                     pagal Reglamento (EB) Nr. 1831/2003 14 straipsnio 1 dalį šio leidimo turėtojas pateikė prašymą atnaujinti leidimą naudoti Saccharomyces cerevisiae MUCL 39885 preparatą kaip nujunkytų paršelių pašaro priedą ir paprašė tą priedą priskirti prie priedų kategorijos „zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal to reglamento 14 straipsnio 2 dalį;

                     (4)

                     Europos maisto saugos tarnyba (toliau – Tarnyba) 2020 m. rugsėjo 30 d. nuomonėje (3) padarė išvadą, kad pareiškėjas pateikė įrodymų, iš kurių matyti, kad priedas atitinka taikomas leidimo suteikimo sąlygas. Tarnyba taip pat padarė išvadą, kad Saccharomyces cerevisiae MUCL 39885 preparatas nedaro nepageidaujamo poveikio gyvūnų sveikatai, vartotojų saugai ar aplinkai. Tačiau ji taip pat padarė išvadą, kad preparatas gali būti odą bei akis dirginanti ir odą bei kvėpavimo takus jautrinanti medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, visų pirma priedo naudotojų, sveikatai. Be to, Tarnyba patvirtino pašaro priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                        Saccharomyces cerevisiae MUCL 39885 preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Todėl leidimas naudoti tą priedą turėtų būti atnaujintas;

                     (6)

                     atnaujinus leidimą naudoti Saccharomyces cerevisiae MUCL 39885 preparatą kaip pašarų priedą, Reglamentas (ES) Nr. 170/2011 turėtų būti panaikintas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas naudoti priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, atnaujinamas šio reglamento priede nustatytomis sąlygomis.

            2 straipsnis
            Reglamentas (ES) Nr. 170/2011 panaikinamas.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 23 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2011 m. vasario 23 d. Komisijos reglamentas (ES) Nr. 170/2011 dėl leidimo naudoti Saccharomyces cerevisiae MUCL 39885 kaip nujunkytų paršelių pašaro priedą ir kuriuo iš dalies keičiamas Reglamentas (EB) Nr. 1200/2005 (leidimo turėtojas – bendrovė „Prosol SpA“) (OL L 49, 2011 2 24, p. 8).

            (3)  EFSA Journal 2020;18(11):6284.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: žarnyno floros stabilizatoriai

                        4b1710

                        Prosol S.p.A.

                           Saccharomyces cerevisiae MUCL 39885

                           Priedo sudėtis

                           Saccharomyces cerevisiae MUCL 39885 preparatas, kuriame yra mažiausiai 1 × 109 KSV/g

                        Nujunkyti paršeliai

                        –

                        3 x 109

                        –

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant odos, akių ir kvėpavimo takų apsaugos priemones.

                        2031 4 13

                           Veikliosios medžiagos apibūdinimas:

                           Saccharomyces cerevisiae MUCL 39885 gyvybingos ląstelės

                           Analizės metodas  (1)

                        Apskaičiavimas: išpylimo ant plokštelės metodas naudojant chloramfenikolio gliukozės mielių ekstrakto agarą (CGYE) (EN 15789)
                        Identifikavimas: polimerazės grandininės reakcijos (PGR) metodas

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2021/533 2021 m. kovo 24 d. kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
2021 3 26

                  LT

                  Europos Sąjungos oficialusis leidinys

                  L 106/58

         KOMISIJOS ĮGYVENDINIMO REGLAMENTAS (ES) 2021/533
         2021 m. kovo 24 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 24 d.

                  Komisijos vardu

                  Pirmininkės pavedimu

               Wolfgang BURTSCHER

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis  (1)

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 164,8
                                 146,2
                                 163,7

                                 48
                                 57
                                 48

                                 AR
                                 BR
                                 TH

                                 0207 27 10

                                 Užšaldytos kalakutų skerdenėlių dalys be kaulų

                                 284,2

                                 4

                                 BR

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).“